לקראת החגים – איך לעשות שופינג חכם ?
קניות הן חלק בלתי נפרד מעונת החגים הקרבה עלינו לטובה. ואם הנכם רוצים לשמח את עצמכם ואת היקרים לכם מבלי להגיע לאוברדרפט בבנק, כך תקנו בחוכמה.
שופינג זו דרך מהנה להעביר את הזמן, במיוחד לקראת החגים כשיש הנחות ומבצעים בכל החנויות. עם זאת, זה לא תמיד קל ופשוט להיות חכמים בעת הקניות, לשם כך ריכזנו עבורכם את הטיפים הבאים.
שאלו את עצמכם: מהם הצרכים שלכם?
לעיתים מבצעים בחנויות מותג אהובות עשויים להיות מאוד מפתים ולגרום לכם להתפזר ולקנות דברים שכרגע אינכם צריכים. היות ואל עונת החגים נלוות הוצאות רבות, רגע לפני שאתם יוצאים לשופינג מוטב כי תגדירו את הצרכים שלכם וכך תימנעו מבזבוזים מיותרים. שאלו את עצמכם מה אתם צריכים: האם אלו בגדים חדשים לבני המשפחה? האם אלו מתנות? האם כלים ואביזרים לאירוח? וכולי. המלצה שלנו: ערכו רשימה, בדרך זו תהיו ממוקדי מטרה ודעתכם לא תוסח בחנויות השונות.
עכשיו כאשר אתם יודעים מה המטרות והצרכים שלכם בתחום השופינג, זה הזמן להגדיר לעצמכם תקציב. תקצבו סכום מראש אשר ישמש אתכם לתקופת טרום החגים וקבעו כמה ממנו עליכם להוציא על בגדים, כמה על מתנות לבני המשפחה, כמה על ארוחת החג וכיוצא בכך. כדי שתוכלו לנצל את התקציב בחוכמה ולהגדיר את הסכום הריאלי עבור כל סעיף, קבעו סדר עדיפויות לסעיפים השונים. כך למשל אם לא מזמן קניתם בגדים חדשים תוכלו להקצות סכום גדול יותר למתנות, אם אינכם זקוקים לכלי הגשה אלא רק למצרכים תוכלו למזער את ההוצאות לארוחת החג וכן הלאה.
מלבד מותגים אשר נמצאים בכל קניון, ישנן גם חנויות של עסקים מקומיים ובל נשכח כי מדובר במתחם ממוזג אשר בעונה זו של השנה, עובדה זו מהווה יתרון נוסף. כמו כן מלבד הקניות לחג תוכלו גם לעשות פינישים אחרונים למראה שלכם ולגשת בסוף היום לעצב את השיער ואף להתאפר באחד ממכוני היופי הפזורים ברחבי הקניון וכך לרכז את כל הסידורים שלכם ולהימנע מתיזוזים מיותרים.